கேள்வி: ஆசிய மரகதக் குயில் - வகைபிரித்தல் பற்றி நீங்கள் என்ன அறிந்துள்ளீர்கள்?
பதில்: ஆசிய மரகதக் குயிலானது 1788 ஆம் ஆண்டில் ஜெர்மன் இயற்கை ஆர்வலர் ஜோஹன் ஃபிரெட்ரிக் குமெலின் அவர்களால் கரோலஸ் லின்னேயஸ் ''சிஸ்டமா நேச்சுரேவின்'' திருத்தப்பட்ட மற்றும் விரிவாக்கப்பட்ட பதிப்பில் விவரிக்கப்பட்டது. அவர் இதை ''குக்குலசு'' பேரினம் (உயிரியல்) உள்ள மற்ற அனைத்து குயில்களுடன் சேர்த்து, ''குக்குலஸ் மாக்குலேடஸ்'' என்ற இருசொற் பெயரீடு உருவாக்கினார். 1826 ஆம் ஆண்டு ஜெர்மன் விலங்கியல் வல்லுனரான ஃபிரெட்ரிக் பாய் என்பவரால் அறிமுகப்படுத்தப்பட்ட ''கிரிசோகோசிக்ஸ்'' பேரினத்தைச் சேர்ந்த மற்ற 12 இனங்களுடன் ஆசிய மரகதக் குயில் இப்போது சேர்க்கப்பட்டுள்ளது. ஆசிய மரகதக் குயிலில் எந்த துணையினம் அங்கீகரிக்கப்படவில்லை.
கேள்வி: ஆசிய மரகதக் குயில் - பரவலும் வாழ்விடமும் பற்றி விளக்கவும்.
பதில்: ஆசிய மரகதக் குயில்கள் இமயமலையில் இருந்து கிழக்கு நோக்கி மியான்மர், சீனா மற்றும் வடக்கு தாய்லாந்து வரை பரவிய இனப்பெருக்க எல்லையைக் கொண்டுள்ளன. மேலும் இது தெற்கே இது வட இந்தியா, இலங்கை, மலேசியா, சுமத்ரா போன்றப் பகுதிகளில் திசைமாறி அலைந்து திரிபவையாக அல்லது வலசை போகக்கூடியவையாக உள்ளன. இந்த பகுதிகளில் இவை இனப்பெருக்கம் செய்வதாகத் தெரியவில்லை. இவை காடுகள் மற்றும் காடுகளின் ஓரங்களில் அடிக்கடி செல்கின்றன. Jeyarajasingam, Allen (2012).
கேள்வி: ஆசிய மரகதக் குயில் - சூழலியல் பற்றி விளக்கவும்.
பதில்: ஆசிய மரகதக் குயில்கள் முக்கியமாக பூச்சிகள், எறும்புகள், கம்பளிப்பூச்சிகள், வண்டுகள் உள்ளிட்ட சிறிய முதுகெலும்பில்லாத உயிரினங்களை உணவாகக் கொள்கின்றன. இதற்கு கூடுகட்டி அடைக்காக்கத் தெரியாது அதனால் ஒட்டுண்ணியை அடைகாத்தல். இப்பறவைகள் கருஞ்சிவப்பு சன்பேர்ட் ( ''ஏத்தோபிகா சிபராஜா'' ) மற்றும் சிலந்திபிடிப்பான் ( ''அராக்னோதெரா லாங்கிரோஸ்ட்ரா'' ) போன்ற பிற பறவைகளின் கூடுகளில் முட்டையிடும். Payne, R.B. (1997).
கேள்வி: ஆசிய மரகதக் குயில் - நிலை பற்றி நீங்கள் என்ன அறிந்துள்ளீர்கள்?
பதில்: ஆசிய மரகதக் குயில்கள் மிகவும் பரந்த வாழிட எல்லையைக் கொண்டுள்ளன. ஆனால் பொதுவாக இது அசாதாரணமாக காணப்படும் இனமாகும். இதற்கு குறிப்பிட்ட அச்சுறுத்தல்கள் ஏதுவும் இருப்பது உறுதிப்படுத்தபடவில்லை. மேலும் இதன் எண்ணிக்கை நிலையாக இருப்பதாக நம்பப்படுகிறது. எனவே பன்னாட்டு இயற்கைப் பாதுகாப்புச் சங்கம் இதன் பாதுகாப்பு நிலையை " தீவாய்ப்புக் கவலை குறைந்த இனம் " என்று மதிப்பிட்டுள்ளது.